|  |  |
| --- | --- |
| Naziv obveznika: Gradski muzej Požega | Broj RKP-a: 32699 |
| Sjedište obveznika: 34000 Požega, Matice hrvatske 1 | Matični broj: 03662055 |
| Adresa sjedišta obveznika: Požega, Matice hrvatske 1 | OIB: 46708631522 |
| Razina: 21 | Šifra djelatnosti prema NKD-u: 9102  |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2022. godine**

Gradski muzej Požega je javna ustanova u kulturi koja obavlja muzejsku djelatnost sukladno Zakonu o ustanovama, Zakonu o muzejima i Statutu Gradskog muzeja Požega.

Muzej je osnovan na temelju Odluke o izdvajanju br. 8/1-1991. od 28.01.1991. godine. Prava i dužnosti osnivača Muzeja obavlja Grad Požega, Trg Sv. Trojstva 1, Požega (u daljnjem tekstu: Osnivač) na temelju rješenja Ministarstva kulture i prosvjete RH, Klasa: 023-03/94-01-102, Ur.broj: 53203-3/1-94-02, od 22. veljače 1994. godine. Muzej ima status pravne osobe – ustanove i upisana je u sudski registar ustanova Trgovačkog suda u Slavonskom Brodu, pod brojem U-1-89 od 22.11.1994. godine, odnosno usklađena je sa Zakonom o ustanovama temeljem rješenja Trgovačkog suda od 17.02.1997. godine, pod brojem Tt-97/81-2, MBS: 050026571.

U Gradskom muzeju Požega ustrojeni su sljedeći odjeli: Arheološki odjel, Prirodoslovni odjel, Povijesni odjel, Odjel povijesti umjetnosti, Etnološki odjel, Pedagoški odjel, Dokumentacijsko informacijski odjel, Odjel za opće i tehničke poslove i Odjel za upravljanje objektom Centar za posjetitelje Požeška kuća.

Djelokrug rada muzeja, nazivi i način organizacije muzejske građe u odjele i zbirke, poslovi i zadaci koji se u njima obavljaju, naziv radnih mjesta i opis poslova, broj potrebnih izvršitelja, koeficijenti složenosti poslova za pojedina radna mjesta, te druga pitanja od značenja za muzejsku djelatnost uređeni su Pravilnikom o unutarnjem ustrojstvu i načinu rada u Gradskom muzeju Požega (Ur.broj: 307/22 od 28. srpnja 2022. g.).

Gradski muzej Požega na temelju Izvatka iz sudskog registra obavlja djelatnost muzeja i zaštite kulturne baštine, izdavanje publikacija, proizvodnju i prodaju suvenira te kupnju i prodaju robe. Nije u sustavu PDV-a sukladno članku 39. Zakona o PDV-u.

Gradski muzej Požega privremeno je preselio na adresu Matice hrvatske 5 u Požegi, zbog građevinskih radova na adaptaciji zgrade muzeja u sklopu projekta Požeške bolte.

**BILJEŠKE UZ PR-RAS**

1. Šifra 6362 - Kapitalne pomoći proračunskim korisnicima iz proračuna koji im nije nadležan – prihod smanjen zbog manje primljene pomoći tijekom obračunskog razdoblja za nabavu opreme od strane državnog proračuna.

2. Šifra 6393 – Tekući prijenosi između proračunskih korisnika istog proračuna temeljem prijenosa EU sredstava - odnosi se na manje prijenose sredstava za projekt Požeške bolte.

3. Šifra 661 – Prihodi od prodaje robe i pruženih usluga – prihodi povećani u odnosu na proteklo razdoblje zbog otvaranja Centra za posjetitelje Požeška kuća.

4. Šifra 321 – Naknade troškova zaposlenima – povećanje u odnosu na prethodno razbolje odnosi se na službena putovanja zbog gostovanja izložbe u drugim muzejima u RH.

5. Šifra 3213 – Stručno usavršavanje zaposlenika – povećanje se odnosi na troškove školarine djelatnika.

6. Šifra 3221 - Uredski materijal i ostali materijalni rashodi – povećanje se odnosi na nabavu robe (suvenira) i ostalog materijala za potrebe novootvorenog Centra za posjetitelje Požeška kuća.

7. Šifra 3225 - Sitni inventar – povećanje rashoda u odnosu na prethodno razdoblje zbog opremanja prostora Centra za posjetitelje Požeška kuća.

8. Šifra 3223 – Energija – smanjenje rashoda zbog manje potrošnje u iznajmljenom prostoru, a osnivač plaća najam prostora i režijske troškove.

9. Šifra 3222 – Usluge telefona, pošte i prijevoza – smanjenje troškova zbog smanjene aktivnosti.

10. Šifra 3233 – Usluge promidžbe i informiranja – smanjenje obujma poslovanja Gradskog muzeja zbog radova na rekonstrukciji zgrade.

11. Šifra 3236 – Zdravstvene i veterinarske usluge – za potrebe sistematskog pregleda zaposlenika u skladu s Kolektivnim ugovorom.

12. Šifra 3238 – Računalne usluge – opremanje Centra za posjetitelje Požeška kuća.

13. Šifra 3292 – Premije osiguranja – dio osiguranja preuzeo je osnivač za vrijeme radova na rekonstrukciji zgrade.

14. Šifra 3293 – Reprezentacija – povećanje u odnosu na prethodno razdoblje zbog otvorenja Centra za posjetitelje Požeška kuća.

15. Šifra 422 – Postrojenja i oprema – smanjenje nabave računalne i uredske opreme zbog manje primljenih pomoći iz državnog proračuna.

16. Šifra 4243 – Muzejski izlošci i predmeti prirodnih rijetkosti – smanjenje zbog manje otkupljenih muzejskih predmeta za muzejske zbirke.

17. Šifra 4262 – Ulaganja u računalne programe – povećanje zbog izrade računalne aplikacije za program Razvoj publike u kulturi - Blago Požege.

18. Gradski muzej Požega ostvario je ukupan prihod u iznosu 2.085.132,00 kn, ukupan rashod iznosi 2.096.830,17 kn te je ostvareni manjak u iznosu 11.698,17 kn (Y005) što sa prenesenim manjkom iz prethodne godine od 33.350,96 kn (9222-9221) čini konačni rezultat u iznosu 45.049,13 kn (Y006) – manjak prihoda i primitaka za pokriće u sljedećem razdoblju.

**BILJEŠKE UZ BILANCU**

1. Šifra 022 – Postrojenja i oprema – smanjenje se odnosi na otpis dugotrajne nefinancijske imovine koja je isknjižena iz evidencije tijekom godine.

2. Šifra 0262 – Ulaganja u računalne programe – povećanje se odnosi na izradu računalne aplikacije za program Razvoj publike u kulturi Blago Požege.

3. Šifra 1 – Financijska imovina – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210.

4. Šifra 124 – Potraživanja za više plaćene poreze i doprinose – odnosi se na potraživanje za povrat poreza po godišnjem obračunu.

5. Šifra 239 - Ostale tekuće obveze – obveze se u najvećem dijelu odnosi na manjak iz izvora pomoći za projekt Požeške bolte. Naime, tokom 2022. godine korisnik je evidentirao rashode iz izvora pomoći radi ispravnog vođenja projekta, a prihod nije ostvaren tijekom tekuće godine, stoga je navedeni manjak iz pomoći evidentiran na 239580.

6. Šifra 19 – Rashodi budućih razdoblja i nedospjela naplata prihoda – odnosi se na plaće za prosinac 2022.g.

7. Gradski muzej Požega nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS-funkcijski**

1. AOP 105 – Služba kulture – ukupni rashodi u iznosu 2.096.830,17 kn prema funkcijskoj klasifikaciji se odnose na službu kulture.

**BILJEŠKE UZ P-VRIO**

 Promjena po obrascu odnosi se na promjenu u obujmu imovine u iznosu 386,08 kn zbog isknjiženja otpisane dugotrajne imovine.

**BILJEŠKE UZ IZVJEŠTAJ O OBVEZAMA**

1. V006 – Stanje obveza na kraju izvještajnog razdoblja iznosi 188.451,62 kn. Sastoji od međusobnih obveza proračunskog korisnika u iznosu 33.736,77 kn i nedospjelih obveza u iznosu 154.714,85 kn koje se odnose na trošak plaće za 12. mjesec i neplaćene račune.

Požega, 30. siječnja 2023.

Osoba za kontaktiranje: Tatjana Pajkr Engelmann

Kontakt telefon: 034/311-321

v.d. ravnatelja:

Lidija Španiček, prof.art.